**Par ēdināšanas nodrošināšanu ārkārtējās situācijas laikā.**

Vēlamies informēt, ka saistībā ar ārkārtas situāciju valstī no 2020.gada 31.marta ir iespējams nodrošināt arī izglītojamo ēdināšanu projekta PuMPuRS ietvaros *(ja tas jau netiek finansēts no jebkādiem citiem finanšu līdzekļu (valsts vai pašvaldību budžeta u.c.) avotiem)* **atbilstoši katras pašvaldības noteiktajai kārtībai** **par ēdienu piegādi mājās**. Tas attiecas tikai uz tiem izglītojamajiem, kuriem IAP jau sākotnēji (pirms ārkārtas situācijas izsludināšanas) ir bijusi paredzēta ēdināšana! **Maksai par ēdināšanu jāsaglabājas esošo līgumu ietvaros (bez piegādes izmaksām).**

**Lai nodrošinātu izglītojamo ēdināšanu projekta ietvaros** (ārkārtas situācijas laikā)un izmaksas būtu iespējams attiecināt, papildus **nepieciešams direktora rīkojums**(pievieno datu bāzē), kurā norāda:

* kā tiks nodrošināta ēdiena piegāde uz izglītojamā dzīvesvietu;
* kuriem izglītojamajiem tiks nodrošināta ēdiena piegāde uz dzīvesvietu (norāda arī plāna ID kodu);
* kā izglītojamie apliecinās, ka ēdiens ir saņemts (e-pasts u.c.).

*Rīkojumā nepieciešams norādīt, ka maksa par ēdināšanu tiek saglabāta esošo līgumu ietvaros – bez piegādes izmaksām.*

Pašvaldības koordinators papildus saņemtajam rīkojumam no direktora datu bāzē pievieno:

* domes lēmumu vai citu dokumentu, kurā atrunāta noteiktā kārtība par ēdienu piegādi mājās.

Ņemot vērā to, ka katrai pašvaldībai ir noteikta sava kārtība par ēdienu piegādi mājās, attaisnojošās dokumentācijas piegādes fakta apstiprināšana ir katras pašvaldības kompetencē, ņemot vērā bezkontakta ēdiena piegādes veidu!

**NB!** **Ēdināšanas** **pakalpojuma** **saņemšanas faktam no izglītojamā ir jābūt pierādāmam un dokumentētam, lai var gūt pārliecību par ēdināšanas pakalpojuma izdevumu attiecināmību.**

Tā kā pašvaldībās pieejas un kārtības ir atšķirīgas, lūdzam, iesniedzot dokumentāciju par šīs ārkārtējās situācijas laikā veiktajiem izdevumiem, **nodrošināt, ka tiek sniegta informācija, kādus ēdināšanas pakalpojuma saņemšanas apstiprinājumus katra pašvaldība izmantojusi**, kā arī pievienot datu bāzē attiecīgos izdevumu pamatojošos dokumentus par notikušām ēdiena piegādēm projektā iesaistītajiem izglītojamajiem un visu ar to saistīto dokumentāciju.

**Informācija par projektu:**

[www.ikvd.gov.lv](http://www.ikvd.gov.lv)

[www.pumpurs.lv](http://www.pumpurs.lv)

[www.facebook.com/pumpurs](http://www.facebook.com/pumpurs)